**Cred!**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cred în bunul Dumnezeu

și în steaua ce răsare,

cred în soare - central astru

și în dragoste, sunt leu.

Am trăit o odisee,

ca să-mi aflu împlinirea,

mă bucur că sunt femeie,

mi-am îndeplinit menirea.

Am avut noroc în viaţă,

deşi am muncit din greu,

am o fiică minunată,

dragă sufletului meu.

Simt pamântul sub picioare,

scrutez zarea, iubesc marea,

îmi plac munţii şi natura,

simt în inimă căldura.

Anotimpurile-n goană

ne-mbie, care de care,

să gustăm splendoarea vieţii,

atât cât trăim sub soare.

Dă-ne, Doamne, sănătate

să le împlinim pe toate,

să trăim ce ne-a fost dat,

mulţumim că ne-ai creat!